Поткарпатско Војводство

Поткарпатско Војводство (|województwo podkarpackie) — војводство на крајиот југоисток на Полска. Седиште и најголем град е Жешув. Сè до 1945 г. оваа улога ја имал Лавов, кој потоа прешол во Украина.
Создадено е на 1 јануари 1999 г. од дотогашните војводства Жешувско, Пшемишлско, Кросненско и (делумно) Тарнувско и Тарнобжешко, согласно управната реформа усвоена претходната година. Наречено е по блиските планини Карпати и опфаќа две историски области — западниот и северозапдниот дел припаѓаат на Малополска, а остатокот е во областа Црвена Русија. Во меѓувоениот период (1918-1939), Поткарпатското Војводство бил во помалку развиениот дел на земјата. Кон средината на 1930-тите, полската држава отпочнала големоразмерна индустријализација, создавајќи го Централниот индустриски округ. Со програмата се основани неколку крупни фабрики за оружје како ПЗЛ „Мјелец“, ПЗЛ „Жежув“, „Хута Сталова Вола“ и разни производни заводи во Дембица, Нова Демба, Санок, Тарнобжег и Нова Сажина.
Се граничи со Малополското Војводство на запад, Светокришкото на северозапад, Лублинското на север, Украина на исток и Словачка на југ. Зафаќа површина од и има население од 2.129.187 жители (2014). Војводството е претежно планинско, со исклучок на северозападниот дел, кој е рамничарски. Позначајни планини се Бјешчадите и Бескидите. Има висок степен на пошуменост (35,9 %) и во себе го опфаќа целиот национален парк Бјешчади и делови од националниот парк Магура.
1 Градови и гратчиња
Војводството има 50 градски населени места, тука наведени по број на жители според состојбата во 2008 година:
2 Управна поделба
Поткарпатското Војводство е поделено на 25 окрузи, од кои 4 се градски, а 21 се земски. Тие пак се поделени на вкупно 160 општини.
Име и изворно име, Површина (км²), Население (2006), Седиште, Други градови, Општини
Градски окрузи
Жешув''Rzeszów'', 77, 179.455, 1
Кросно''Krosno'', 43, 47.693, 1
Пшемишл''Przemyśl'', 44, 66.715, 1
Тарнобжег''Tarnobrzeg'', 86, 50.033, 1
Земски окрузи
Жешувски powiat rzeszowski, 1.219, 169.586, Жешув *, Динув, Богухвала, Глогув Малополски, Соколув Малополски, Тичин, Блажова, 14
Мјелечки powiat mielecki, 880, 133.148, Мјелец, Радомишл Вјелки, Пшецлав, 10
Дембички powiat dębicki, 776, 132.473, Дембица, Плизно, Бжостек, 7
Јарославски powiat jarosławski, 1.029, 122.368, Јарослав, Радимно, Прухњик, 11
Јаселски powiat jasielski, 830, 115.128, Јасло, Колачице, 10
Кросненски powiat krośnieński, 924, 109.715, Кросно *, Једличе, Риманув, Дукла, Ивоњич-Здруј, 10
Сталововолски powiat stalowowolski, 833, 109.170, Сталова Вола, 6
Саночки powiat sanocki, 1.225, 94.740, Санок, Загуж, 8
Пшеворски powiat przeworski, 698, 78.691, Пшеворск, Кањчуга, Шењава, 9
Лањцутски powiat łańcucki, 452, 77.710, Лањцут, 7
Ропчичко-сенѓишувски powiat ropczycko-sędziszowski, 549, 71.220, Ропчице, Сенѓишув Малополски, 5
Пшемишлски powiat przemyski, 1.214, 70.882, Пшемишл *, 10
Лежајски powiat leżajski, 583, 69.235, Лежајск, Нова Сажина, 5
Нисковски powiat niżański, 786, 67.042, Ниско, Рудник на Сан, Уланув, 7
Бжозувски powiat brzozowski, 540, 65.254, Бжозув, 6
Стшижувски powiat strzyżowski, 503, 61.938, Стшижув, 5
Клобушовски powiat kolbuszowski, 774, 61.399, Колбушова, 6
Лубачувски powiat lubaczowski, 1308, 57.120, Лубачув, Олешице, Нарол, Ќешанув, 8
Тарнобжешки powiat tarnobrzeski, 520, 53.730, Тарнобжег *, Нова Демба, Баранув Сандомјерски, 4
Лески powiat leski, 835, 26.613, Леско, 5
Бјешчадски powiat bieszczadzki, 1.138, 22.213, Устшики Долне, 3
* седиштето не е дел од округот
3 Народи
* Полјаци
** Погорјани
* Украинци
** Лемки
** Бојки
4 Најчести презимиња
# Мазур: 9.530
# Новак: 9.301
# Баран: 8.020
5 Поврзано
* Велика Моравија
* Кралство Галиција и Лодомерија
* Германска преселба на исток